Watak Mephisto Akan Dilakonkan Oleh Sacha Baron Cohen, Bakal Buat Penampilan Dalam Ironheart?
Peminat sudah lama menantikan kemunculan Mephisto dalam MCU, dan kini, berkemungkinan besar watak itu akan muncul dalam masa yang terdekat.  Menurut khabar angin dari beberapa sumber di Twitter, pelakon komedi popular, Sacha Baron Cohen, dilaporkan bersedia untuk memainkan watak penjahat komik ikonik itu dalam siri Disney+ Ironheart yang akan datang.  Walaupun tidak begitu banyak info diketahui, tetapi sumber menyebut bahawa penjahat The Hood – yang dilakonkan oleh Anthony Ramos – akan menerima kuasa ajaibnya dari Mephisto selepas membuat perjanjian dengannya.  Dalam komik, perjanjian ini dilakukan dengan entiti kosmik Dormammu, yang muncul dalam filem Doctor Strange tahun 2016. Nampaknya, latarbelakang The Hood sedikit berubah berbanding versi komik bagi menyesuaikannya dengan ketibaan Mephisto dalam MCU.  It's true and I love it. Perfect casting https://t.co/1CPdCiI6Ng— MyTimeToShineHello (@MyTimeToShineH) October 15, 2022 It's true and I love it. Perfect casting https://t.co/1CPdCiI6Ng— MyTimeToShineHello (@MyTimeToShineH) October 15, 2022 It's true and I love it. Perfect casting https://t.co/1CPdCiI6Ng Khabar angin tentang kemunculan Mephisto dalam Marvel Cinematic Universe telah lama diperkatakan peminat, dengan kebanyakkan mereka percaya bahawa dia akan muncul dalam siri WandaVision. Namun begitu, pekara tersebut tidak berlaku, dan ia masih menjadi tanda tanya tentang bilakan Mephisto akan membuat penampilan dalam MCU. Dalam komik, Mephisto adalah entiti syaitan yang abadi, dan boleh memanipulasi banyak perkara yang berbeza melalui kebolehan ajaibnya yang termasuk perubahan bentuk, ilusi projek, mengubah masa dan banyak lagi. Ironheart dihasilkan oleh ketua penulis Chinaka Hodge (Snowpiercer) dan akan diarahkan oleh Sam Bailey dan Angela Barnes, dengan Ryan Coogler sebagai penerbit eksekutif. Wira genius itu bersedia untuk membuat penampilan pertama Marvel Cinematic Universe dalam Black Panther: Wakanda Forever yang akan ditayangkan di pawagam pada November ini.